Tha e a’ gabhail an obair ùr os làimh aig àm ’s gu bheil comh­arraidhean dòch­asach gu bheil leasachaidhean ann an foghlam tro mheadhan na Gàidhlig a’ tighinn gu buil, gu h-àraid anns na bailtean móra, ged a tha cuid fhathast car iomagaineach mu chrìonadh na cànain sna coimh­earsnachd­an dualchasach. Mhol e na buannachdan a nochd ré an àm a tha Mgr MacAoidh air a bhith os cionn a’ Bhùird, agus thuirt e: “Tha mi faicinn tòrr chothrom­an an lùib na tha dol air adhart an-dràsta agus gineal­ach ùr de dhaoine òga againn le Gàidhlig. Feumaidh sinn dèanamh cinn­teach gun cum an fheadh­ainn òg am misneach ’s gu bheil an cànain làidir mun cuairt orra sna coimhearsnachd­an ùra.